6.8.2010 Jurnalul Oficial al Uniunii Europene L 205/7 DECIZII DECIZIA COMISIEI din 5 august 2010 de modificare a Deciziei 2004/558/CE de punere în aplicare a Directivei 64/432/CEE a Consiliului în ceea ce privește garanțiile suplimentare pentru comerţul cu bovine pe teritoriul Uniunii în legătură cu rinotraheita infecțioasă bovină [notificată cu numărul C(2010) 5352) (Text cu relevanță pentru SEE) (2010/433/UE) COMISIA EUROPEANĂ, având în vedere Tratatul privind funcționarea Uniunii Europene, având în vedere Directiva 64/432/CEE a Consiliului din 26 iunie 1964 privind problemele de inspecție veterinară care afectează schimburile intracomunitare cu bovine şi porcine (!), în special articolul 9 alineatul (2) și articolul 10 alineatul (2), întrucât: (1) Rinotraheita infecțioasă bovină pune în evidență semnele clinice cele mai importante ale infecţiei cu herpesvirusul bovin de tip 1 (BHV-l). Având în vedere faptul că numeroase infecții cu acest virus cunosc o fază subclinică, măsurile de combatere ar trebui să se axeze mai mult pe eradicarea infecției decât pe eliminarea simptomelor. Anexa E (1) la Directiva 64/432/CEE menționează „rino- traheita infecțioasă bovină” în lista bolilor pentru care pot fi aprobate programe naționale de combatere şi pot fi solicitate garanții suplimentare. Decizia 2004/558/CE a Comisiei din 15 iulie 2004 de punere în aplicare a Directivei 64/432/CEE a Consiliului privind garanțiile suplimentare pentru schimburile intra- comunitare cu bovine în ceea ce priveşte rinotraheita infecțioasă bovină și aprobarea programelor de eradicare prezentate de anumite state membre (?) menționează în lista din anexa I statele membre sau regiunile acestora care pun în aplicare un program de eradicare a BHV-I, iar în anexa II statele membre sau regiunile acestora care sunt deja indemne de această boală. Anexa III la decizia menționată anterior stabileşte criteriile potrivit cărora o exploatație poate fi considerată indemnă de BHV-1. () JO 121, 29.7.1964, p. 1977[64. () JO L 249, 23.7.2004, p. 20. (4) Pentru a împiedica transmiterea infecției cu BHV-l în cadrul exploatațiilor indemne de BHV-1, decizia prevede ca înainte de circulația bovinelor dintr-o zonă al cărei statut în ceea ce priveşte BHV-l este necunoscut sau care se află pe lista din anexa I către o exploatație situată într-o zonă menționată în lista din anexa ll să se realizeze un test, cu rezultat negativ, în scopul depistării prezenței anticorpilor contra virusului BHV-1 pe probe prelevate în cursul unei perioade de carantină de treizeci de zile premergătoare circulației. Conform experienței actuale în ceea ce priveşte aplicarea programelor aprobate pentru eradicarea infecției cu BHV- 1, transportul direct al bovinelor din exploatații indemne de BHV-l către ferme de îngrășare împrejmuite din statele membre sau din regiuni ale acestora care sunt indemne de BHV-l ar putea fi autorizat, cu condiția instituirii unui sistem de canalizare în cadrul căruia auto- ritățile competente de la ferma de îngrășare să asigure realizarea un test suplimentar la sosire şi redirecționarea animalelor numai către abator. În prezent, toate regiunile din Germania figurează pe lista din anexa I la Decizia 2004/558/CE, cu excepția unităților administrative Regierungsbezirke Oberpfalz și Oberfranken din landul Bavaria. Germania a prezentat documente justificative pentru cererea sa privind declararea, de asemenea, a unităților administrative Regierungsbezirke Mittelfranken și Unter- franken din landul Bavaria ca fiind indemne de BHV-1 și a stabilit norme pentru circulația națională a bovinelor în şi către această parte a teritoriului său. În consecință, Germania a solicitat extinderea aplicării garanțiilor supli- mentare, în conformitate cu articolul 10 din Directiva 64/432/CEE, pentru a cuprinde și acele unități adminis- trative din landul Bavaria. În urma evaluării cererii prezentate de Germania, este necesar ca cele două unităţi administrative indemne de BHV-1 din Germania să nu mai fie incluse în anexa 1, ci în anexa II la Decizia 2004/558/CE și să li se aplice garanțiile suplimentare stabilite în conformitate cu articolul 10 din Directiva 64/432/CEE.